**Δομή Προγράμματος Καλλιέργειας Δεξιοτήτων**

|  |  |
| --- | --- |
| **Εργαστήριο** | **Περιγραφή δραστηριοτήτων** |
| **Ας μάθουμε**  **να γράφουμε μία**  **παρτίδα. Γνωριμία**  **με τη**  **«σκακιστική**  **γλώσσα»** | Στο εργαστήριο αυτό, ο/η εκπαιδευτικός μαθαίνει στους/στις μαθητές/-τριες και εξηγεί αναλυτικά τους απλούς και συγχρόνως βασικούς συμβολισμούς της σκακιστικής σημειογραφίας. Επίσης παρουσιάζει ένα παρτιδόφυλλο (το φύλλο όπου καταγράφεται μία παρτίδα σκακιού) και τους εξηγεί διεξοδικά, όλες τις πληροφορίες που καταγράφονται σε αυτό. Διακρίνει τις έννοιες κολώνα και οριζόντια γραμμή και αποσαφηνίζει τις συντεταγμένες στη σκακιέρα. Λύνονται πιθανές απορίες.  Στο τέλος τα παιδιά δοκιμάζουν να καταγράψουν μία παρτίδα και τελικά αποκτούν την ευχέρεια να μπορούν να αποτυπώσουν μία παρτίδα σκακιού σε παρτιδόφυλλο. Η καταγραφή της παρτίδας γίνεται εν μέσω παιγνιώδους διαδικασίας, αφού όλα τα παιδιά συμμετέχουν στην καταγραφή παίζοντας παρτίδα. |
| **Ας μάθουμε τις βασικές έννοιες Ρουά/Σαχ, Ρουά Ματ** | Ο/Η εκπαιδευτικός εξηγεί στους μαθητές τον σκοπό του παιχνιδιού του σκακιού και το πως τελειώνει μια παρτίδα. Συζητάει με τα παιδιά για τον ρόλο και την αξία του Βασιλιά. Έπειτα, γίνεται ειδικά αναφορά σε καθεμιά από τις παρακάτω έννοιες Ρουά/Σαχ, Ρουά Ματ, εξηγώντας με λεπτομέρεια την καθεμιά και τις περιπτώσεις αντιμετώπισης του Ρουά που υπάρχουν.  Στη συνέχεια ο/η εκπαιδευτικός παρουσιάζει τις καρτέλες με τις ασκήσεις που έχουν δημιουργηθεί στο φύλλο εργασίας, οι οποίες μπορούν vα λυθούν σύμφωνα με τις γvώσεις που θα έχουν αποκτήσει οι μαθητές/-τριες μέσα από τα δύο πρώτα εργαστήρια. Στη συνέχεια συζητούνται οι απαντήσεις που δόθηκαv και παρουσιάζονται οι σωστές λύσεις των ασκήσεων από τον/την εκπαιδευτικό, αναλύοντας τις λανθασμένες απαντήσεις τωv παιδιών, έτσι ώστε vα κατανοηθούν σωστά οι σχετικές έννοιες από όλα τα παιδιά. |
| **Ας μάθουμε για τη σημασία της αξίας τωv κομματιών** | Ο/Η εκπαιδευτικός παρουσιάζει (με φυσικό και απτικό ή με ψηφιακό τρόπο) τα 6 σκακιστικά κομμάτια (Βασιλιάς, Βασίλισσα, Πύργος, Αξιωματικός, Ίππος, στρατιώτης) και συζητάει με τα παιδιά για τον ρόλο και για την αξία του κάθε κομματιού στην διάρκεια της σκακιστικής παρτίδας. Στη συνέχεια παρουσιάζει τις καρτέλες με τις ασκήσεις που έχουν δημιουργηθεί στο φύλλο εργασίας οι οποίες μπορούν να λυθούν σύμφωνα με τις γνώσεις που θα έχουν αποκτήσει οι μαθητές/-τριες. Συζητούνται οι απαντήσεις που δόθηκαν και παρουσιάζονται οι σωστές λύσεις των ασκήσεων από τον/την εκπαιδευτικό αναλύοντας τις λανθασμένες απαντήσεις των παιδιών. |
| **Ας μάθουμε με ποιους τρόπους είναι δυνατό να λήξει μία παρτίδα ισοπαλία** | Ο/Η εκπαιδευτικός παρουσιάζει μέσω πρακτικών παραδειγμάτων και εξηγεί όλα τα είδη ισοπαλίας στο σκάκι στα παιδιά (αναφέρονται αναλυτικά και με απλότητα στην ύλη). Λύνει όσες απορίες προκύπτουν.  Τα παιδιά στην αίθουσα μπορούν να χωριστούν σε ομάδες (ανάλογα με τον αριθμό τους), με σκοπό να προσπαθήσουν να απαντήσουν με ομαδική συνεργασία τις ερωτήσεις που ακολουθούν. Όλες οι ερωτήσεις ανήκουν στην ύλη του εργαστηρίου.  Η ομάδα που θα συγκεντρώσει τους περισσότερους πόντους είναι η νικήτρια. |
| **Ας μάθουμε απλά μυστικά του σκακιού με την εφαρμογή των οποίων θα παίζουμε πολύ καλύτερα** | Ο/Η εκπαιδευτικός παρουσιάζει κομβικές στρατηγικές έννοιες για τις σκακιστικές μάχες (έλεγχος στο κέντρο, καλύτερη ανάπτυξη, πλεονέκτημα στο χώρο, κακή θέση του αντίπαλου Βασιλιά, υλική υπεροχή). Οι έννοιες αναφέρονται αναλυτικά στο υλικό. Εξηγεί διεξοδικά τι σημαίνει κάθε ένα από αυτά τα πλεονεκτήματα με πρακτικά παραδείγματα. Επίσης λύνει τυχόν απορίες.  Τα παιδιά στην αίθουσα μπορούν να χωριστούν σε ομάδες (ανάλογα με τον αριθμό τους), με σκοπό να προσπαθήσουν να απαντήσουν με ομαδική συνεργασία τις ερωτήσεις που τους δίνονται. Η ανάπτυξη της συνεργασίας είναι κυρίαρχη. Η ομάδα που θα συγκεντρώσει τους περισσότερους πόντους είναι η νικήτρια |
| **Ας παίξουμε παρτίδα σκακιού ομάδων** | Οι μαθητές/-τριες έχουν την ευκαιρία να εφαρμόσουν όλες τις γνώσεις τις οποίες έχουν αποκτήσει όπως και τις συμβουλές που τους έχουν δοθεί, στο πρωτάθλημα ομάδων. Συνεργάζονται λοιπόν σε ομάδες για να πετύχουν το επιθυμητό αποτέλεσμα. Ο/Η υπεύθυνος/η για το Πρόγραμμα, θα εξηγήσει στα παιδιά ότι εφόσον το επιθυμούν μπορούν να συμμετέχουν σε μαθητικούς-ομαδικούς αγώνες σκακιού είτε μεταξύ τμημάτων είτε μεταξύ σχολείων. Στους αγώνες αυτούς, οι παίκτες που θα απαρτίζουν την ομάδα σκακιού, θα φορούν την εμφάνιση (μπλούζα) του σχολείου ή του τμήματος. Επιπλέον η συνεργασία των παιδιών αναπτύσσεται και κατά την προσπάθειά τους, να σχεδιάσουν την εμφάνισή τους. Ιδιαίτερη σημασία έχει η διάδραση μεταξύ των μελών της νικήτριας ομάδας, η συνεργασία, η συζήτηση και η τελική λήψη αποφάσεων με δημοκρατικό τρόπο. Ο καθηγητής αφιερώνει περίπου 5-10 λεπτά για να ενημερώσει τους μαθητές και για την εγγραφή όσων επιθυμούν σε σκακιστικούς ιστότοπους. |
| **Ας αξιολογήσουμε το Πρόγραμμα που συμμετείχαμε** | Οι μαθητές/-τριες θα έχουν την ευκαιρία να αναλύσουν και να συζητήσουν τα πλεονεκτήματα και τις αδυναμίες των διαφόρων δραστηριοτήτων που περιλαμβάνει το πρόγραμμα. Θα κληθούν να αναδείξουν τα στοιχεία που τους ενδιέφεραν ιδιαίτερα και τους ενέπνευσαν, καθώς και αυτά που βρήκαν πιο δύσκολα και απαιτητικά.  Σε αυτό το εργαστήριο, θα επιδιώξουμε να δημιουργήσουμε μια κουλτούρα αξιολόγησης και αποτίμησης που θα βοηθήσει να βελτιωθεί το συγκεκριμένο πρόγραμμα. Κατά τη διάρκεια του εργαστηρίου, οι μαθητές/- θα συμπληρώσουν ένα φύλλο αξιολόγησης, όπου θα καταγράψουν τις παρατηρήσεις και τις σκέψεις τους. |